**Prin adieri de vânt**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai ninge-n geamul meu de când te strig,

O veşnicie parcă a trecut!

Mi-e dor de noi şi mi-este tare frig

Simțind în piept un gol necunoscut.

Pe străzi se-aud trecând colindători

Şi stele mii se risipesc pe stradă,

Eu lângă geamul trist ,pânâ în zori

Stau şi visez la oameni de zăpadă.

Visez la nopți ascunse -n felinare

Şi la năframa zărilor albastre,

Uitând o clipă lipsa ta cum doare

Şi mii de lacrimi cum se ascund prin glastre.

Priveşte umbra noastră cum dispare

Topindu-se prin fulgi de nea în zori,

Ascunşi pe veci sub aripi căzătoare

Murim plângând prin ierni de-atâtea ori!

Doar strânge-mă în palma dimineții

Precum un fluture ce zborul i l-ai frânt,

Am să te-aştep la umbra tinereții

Să ne iubim prin adieri de vânt!